Diari Oficial de la Generalitat Valenciana


Sumari del DOGV 2547, del 10-07-1995 (1995/835344)

RESOLUCIÓ de 27 de febrer de 1995, de la Direcció General de Centres Docents, per la qual s'autoritza, per a impartir ensenyaments d'Educació Permanent d'Adults en el nivell d'Educació General Bàsica, a diversos ajuntaments de la Comunitat Valenciana que col·laboren en el desenvolupament de la Formació de les Persones Adultes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2547

Data del DOGV
:   10-07-1995

Secció del DOGV
:   ALTRES DISPOSICIONS

Número del document
:   1995/835344


Data del document
:   27-02-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 27 de febrer de 1995, de la Direcció General de Centres Docents, per la qual s'autoritza, per a impartir ensenyaments d'Educació Permanent d'Adults en el nivell d'Educació General Bàsica, a diversos ajuntaments de la Comunitat Valenciana que col·laboren en el desenvolupament de la Formació de les Persones Adultes.   
Atés que la Formació de les Persones Adultes s'està desplegant amb la participació fonamental de diversos ajuntaments de la Comunitat Valenciana i de les diputacions provincials.  
Atesa la necessitat i idoneïtat d'aquests programes que atenen l'alumnat que participa amb regularitat en els ensenyaments desenvolupats i per tant ha de tenir els avantatges d'una avaluació contínua.  
Examinats els expedients presentats per determinats ajuntaments en què sol·liciten autorització d'ensenyaments d'Educació Permanent d'Adults impartits per professors contractats pels ajuntaments, i amb la proposta favorable de la Direcció Territorial d'Educació corresponent, segons que estableix la disposició transitòria primera de la Llei 1/1995, de 20 de gener, de la Generalitat Valenciana, de Formació de les Persones Adultes.  
D'acord amb la Llei 1/1995, de 20 gener, de la Generalitat Valenciana, de Formació de les Persones Adultes, i l'Ordre de 31 de maig de 1985, de la Conselleria de Cultura, Educació i Ciència, en vigor fins que s'establisca el desenrotllament legislatiu de l'esmentada Llei 1/1995 en allò referent a l'autorització per a impartir els programes educatius que s'hi defineixen, aquesta Direcció General de Centres Docents resol:  
Article únic  
Autoritzar els ajuntaments, que apareixen en la relació que es fa en l'annex d'aquesta resolució, perquè impartisquen els ensenyaments corresponents als tres cicles en que s'estructura aquesta modalitat educativa, d'acord amb l'Ordre d'1 de juny de 1993, de la Conselleria de Cultura, Educació i Ciència, per la qual s'aprova l'aplicació del currículum de l'Educació de Persones Adultes experimentat a la Comunitat Valenciana mentre continue vigent l'obtenció del títol de Graduat Escolar.  
València, 27 de febrer de 1995.- La directora general de Centres Docents: Carmen Macián Armengod.  
ANNEX  
Província de Castelló.  
Ajuntament de la Salzadella.  
Província de València.  
Ajuntament de Cárcer.  
Ajuntament de Vinalesa.